b'\n_START_ARTICLE_\nTallinna T\xc3\xb6\xc3\xb6- ja Kasvatuslaager\n_START_PARAGRAPH_\nTallinna T\xc3\xb6\xc3\xb6- ja Kasvatuslaager (saksa keeles Arbeits- und Erziehungslager) oli kinnipidamisasutus, mis tegutses Saksa okupatsiooni ajal Tallinnas._NEWLINE_Tallinna T\xc3\xb6\xc3\xb6- ja Kasvatuslaager tegutses Tallinna Keskvangla territooriumil. Vangla oli okupatsiooniv\xc3\xb5imude poolt \xc3\xbcle v\xc3\xb5etud 1941. aasta s\xc3\xbcgisel ja nimetati \xc3\xbcmber seoses m\xc3\xa4\xc3\xa4rusega t\xc3\xb6\xc3\xb6- ja kasvatuslaagrite asutamise kohta suvel 1942. Selle nime all tegutses see kuni 1944. aasta septembrini. Laagrit nimetati ka Tallinna T\xc3\xb6\xc3\xb6- ja Kasvatuslaagriks nr 1. Laager allus Julgeolekupolitseile ja SD-le._NEWLINE_Tallinna T\xc3\xb6\xc3\xb6- ja Kasvatuslaagril oli kaheksa v\xc3\xa4lilaagrit, kus kinnipeetavaid t\xc3\xb6\xc3\xb6le rakendati. Vanglas peeti kinni nii koonduslaagritesse edasi saadetavaid isikuid, poliitilise politsei uurimise all olijaid ja s\xc3\xbc\xc3\xbcdim\xc3\xb5istetuid kui ka kriminaalkurjategijaid.'